*Projekts*

LATVIJAS REPUBLIKAS MINISTRU KABINETS

2018.gada \_\_\_.\_\_\_\_\_\_\_\_ Noteikumi Nr.\_\_\_\_\_\_\_

Rīgā (prot. Nr. .§)

Grozījumi Ministru kabineta 2010. gada 30. novembra noteikumos Nr. 1080 "Transportlīdzekļu reģistrācijas noteikumi"

Izdoti saskaņā ar

Ceļu satiksmes likuma

10.panta 1.4 daļu un 10.2 panta ceturto daļu

Izdarīt Ministru kabineta 2010. gada 30. novembra noteikumos Nr. 1080 "Transportlīdzekļu reģistrācijas noteikumi" (Latvijas Vēstnesis, 2010, 192. nr.; 2012, 154. nr.; 2014, 75. nr.; 2015, 254. nr.; 2017, 16. nr.; 2017, 116. nr.) šādus grozījumus:

1. Papildināt noteikumus ar 571. punktu šādā redakcijā:

“571. Ja transportlīdzeklis pēc tā konstrukcijas ir paredzēts braukšanai pa ceļa kreiso pusi un tas ir pielāgots braukšanai pa ceļa labo pusi, t.i. aprīkots ar normatīvajā aktā par transportlīdzekļu valsts tehnisko apskati un tehnisko kontroli uz ceļa noteikto netiešās redzamības sistēmu, transportlīdzekļa reģistrācijas apliecības sadaļā "Piezīmes" norāda "Pielāgots labās puses kustībai."

2.Izteikt noteikumu 76. punktu šādā redakcijā:

“76. Transportlīdzeklim, kuram piešķirts vēsturiskā spēkrata statuss, pēc transportlīdzekļa īpašnieka iesnieguma reģistrācijas apliecības sadaļā "Piezīmes" norāda "Vēsturisks spēkrats". Ja vēsturiskā spēkrata īpašuma tiesības nav juridiski pierādītas, to reģistrē Latvijas Antīko automobiļu kluba vai tā biedru lietošanā. Šādā gadījumā īpašuma tiesības apliecinošs dokuments ir Latvijas Antīko automobiļu kluba izsniegts vēsturiskā spēkrata reģistrācijas iesniegums. Transportlīdzekļa reģistrācijas apliecības sadaļā "Īpašnieks" norāda Latvijas Antīko automobiļu klubu vai tā biedru, bet sadaļā "Piezīmes" papildus norāda "Aizliegts atsavināt".”

 3. Papildināt noteikumus ar 88. punktu šādā redakcijā:

“88. Šo noteikumu 57.1 punkts par norādi transportlīdzekļa reģistrācijas apliecībā "Pielāgots labās puses kustībai” transportlīdzeklim, kas pēc konstrukcijas ir paredzēts braukšanai pa ceļa kreiso pusi, bet ir aprīkots ar normatīvajā aktā noteikto netiešās redzamības sistēmu un ir pielāgots braukšanai pa ceļa labo pusi, stājas spēkā 2018.gada 1. novembrī.”

4. Papildināt noteikumus ar informatīvo atsauci uz Eiropas Savienības direktīvām ar 6. punktu šādā redakcijā:

“6) Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva).”

Ministru prezidents M.Kučinskis

Satiksmes ministra p.i.,

vides aizsardzības un

reģionālās attīstības ministrs K.Gerhards

Iesniedzējs:

Satiksmes ministra p.i.,

vides aizsardzības un

reģionālās attīstības ministrs K.Gerhards

Vīza: Valsts sekretārs K.Ozoliņš

02.07.2018. 11:20

351

Lauris Miķelsons

67028323

Lauris.Mikelsons@sam.gov.lv